ACATISTUL SFINTEI CUVIOASE MACRINA,

sora Sf. Vasile cel Mare

(19 iulie)

Dupa obisnuitul inceput se zice:

CONDACUL1

Tie, celei alese de Dumnezeu din neamul dreptilor spre a plini cununa cea impodobita a sfinteniei noi cei ce suntem in necazuri si intristari in lumea aceasta si cerem si asteptam mila lui Dumnezeu revarsata asupra noastra prin sfintele tale rugaciuni si mijlociri iti aducem cantari de multumire si de lauda strigand asa: Bucura-te, Sfanta Preacuvioasa Maica Macrina!

ICOSUL 1

Cetelor ingeresti placuta Ie-a fost vietuirea ta aici pe pamant Maica Preacuvioasa ca in trup omenesc fiind ai vietuit ca un inger biruind prin infranare patimile si poftele trupului intrand astfel curata si neprihanita in patria cea cereasca pentru care te laudam zicand:

Bucura-te, a maicii tale parga cu multa rodire;

Bucura-te, tarie barbateasca in femeiasca fire;

Bucura-te, inger ceresc in trup pamantesc;

Bucura-te, ca ti-ai rastignit patimile trupului firesc;

Bucura-te, flacara aprinsa a dragostei vii pentru Domnul;

Bucura-te, ca balaurul cu arma Sfintei Cruci l-ai razbit;

Bucura-te, ca prin puterea credintei si frica de moarte ai biruit;

Bucura-te, ca ne luminezi mintea cu gandul cel bun;

Bucura-te, ca prin pilda vietii tale invatatura sfanta ne dai;

Bucura-te, ca ai patruns adancul tainelor invataturii si trairii crestine;

Bucura-te, catre Domnul tamaie binemirositoare de neincetata rugaciune;

Bucura-te, cadelnita plina de untdelemnul intelepciunii, vesnic aprinsa;

Bucura-te, Sfanta Preacuvioasa Maica Macrina!

CONDACUL al 2-lea

Iubind tu pe Hristos-Cuvantul lui Dumnezeu, ai ales cuvintele cantarilor de psalmi ca insotitoare nedespartite in tot ceasul. Pentru aceasta te rugam intareste-ne si pe noi sa impletim cuvinte de lauda din roada faptelor bune pe care sa le aducem prinos Domnului, cantand impreuna cu tine: Aliluia!

ICOSUL al 2-lea

Spic insutit roditor te-ai aratat a fi, rasarind din tarina cea binecuvantata a stramosilor tai; si, cu intelepciunea cea cereasca fiind daruita de Dumnezeu, ai ales viata cea curata aici pe pamant, pregatind pe cea vesnica prin neincetate rugaciuni si nevointe, pentru care iti cantam:

Bucura-te, mugur prea frumos, din vlastarul dreptei credinte ivit;

Bucura-te, ca din radacina binecuvantata ai rasarit;

Bucura-te, ca te-ai adapat cu apele dulci ale Sfintei Scripturi ca un pamant insetosat;

Bucura-te, ca din leagan cu laptele dreptei credinte buna ta maica te-a alaptat;

Bucura-te, ca varsta prunciei ti-a fost incununata cu desavarsita intelepciune;

Bucura-te, blanda mielusea, ca jugul lui Hristos cu bucurie ai luat;

Bucura-te, ceea ce cu buna cunostinta te-ai invesmantat;

Bucura-te, ca ai fost impodobita cu frumusetea chipului;

Bucura-te, ca ai castigat curatia duhului;

Bucura-te, ca ai ales dragostea Mirelui Ceresc;

Bucura-te, ca pentru mantuirea noastra rugaciunile tale fierbinte la Domnul mijlocesc;

Bucura-te, ca insusi Hristos te-a harazit sa-l fii Mireasa;

Bucura-te, Sfanta Preacuvioasa Maica Macrina!

CONDACUL al 3-lea

Inca inainte de nasterea ta un inger i-a vestit de trei ori maicii tale Emilia ca Tecla te vei chema, proorocind prin aceasta ca luptele si ostenelile tale vor fi asemenea cu ale celei dintai dintre mucenite, dar ai primit numele bunicii tale Macrina, ca in vremea prigonirilor sa marturisesti pe Hristos asemenea ei, cantand neincetat: Aliluia!

ICOSUL al 3-lea

Fecioarelor celor intelepte asemanandu-te, ai pastrat aprinsa candela sufletului tau, ai impodobit-o cu lumina virtutilor si ai adapat-o cu untdelemnul dragostei de Dumnezeu, gata fiind a intra in Camara de nunta a Cerescului Mire, Caruia roaga-te acum sa ne daruiasca iertarea pacatelor si mila in ziua judecatii, noua celor ce-ti cantam asa:

Bucura-te, catre Hristos neincetat inaltata dulce cantare;

Bucura-te, inima impodobita cu dumnezeiasca cugetare;

Bucura-te, ca ai pastrat vie in tine suflarea Duhului Sfant si ai facut-o mult roditoare;

Bucura-te, ca te-ai aratat in toate cumpatata;

Bucura-te, ca alaturi de maica ta ai vietuit pana la sfarsitul vietii ei pamantesti;

Bucura-te, ca ati ajuns impreuna la mari masuri duhovnicesti;

Bucura-te, ca asemenea stramosilor tai ai lepadat averile cele pamantesti;

Bucura-te, ca astfel facand le-ai dobandit pe cele ceresti;

Bucura-te, ca de toate lepadandu-te, casa in sihastrie ti-ai transformat;

Bucura-te, albina de miere adunatoare care de osteneli trupul nu ti-ai crutat;

Bucura-te, ca adesea cu ochiul mintii pe Cerescul Mire L-ai contemplat;

Bucura-te, ca impreuna cu cetele fecioarelor intelepte te afli acum in desfatare cereasca;

Bucura-te, Sfanta Preacuvioasa Maica Macrina!

CONDACUL al 4-lea

Bunatatile ceresti pe care ochiul nu Ie-a vazut, urechea nu Ie-a auzit si la inima omului nu s-au suit, acum ni le-ai castigat si te veselesti in ceruri de vederea frumusetii celei negraite a dumnezeirii, sorbind dulceata Mirelui impreuna cu cetele cuviosilor si dreptilor, alaturi de care roaga-te pentru noi, ca sa fim izbaviti de dureri si de necazuri, ca sa cantam lui Dumnezeu: Aliluia!

ICOSUL al 4-lea

Ravna fara de margini avand spre dobandirea virtutilor celor sfinte nu ai contenit ostenelile, intarindu-te in aspre nevointe spre a supune trupul duhului, a te instraina de desertaciunile lumesti si a plini prin contemplatie sfintenia. Astfel vazand vietuirea ta indraznim a te lauda cu aceste cantari:

Bucura-te, ca vas ales de intelepciune cereasca te-ai aratat;

Bucura-te, ca in infranare te-ai desfatat;

Bucura-te, ca in smerenie te-ai slavit;

Bucura-te, ca prin neagoniseaia te-ai imbogatit;

Bucura-te, catre Domnul rugatoare fierbinte;

Bucura-te, tarie si sprijin celor inconjurati de ispite;

Bucura-te, revarsare de bucurie pentru cei intristati;

Bucura-te, grabnica mangaiere pentru cei indurerati;

Bucura-te, pentru cei din razboaie liman de linistire aflat;

Bucura-te, pahar prea-plin de iubire catre Domnul varsat;

Bucura-te, crin cu mirosul faptelor bune inmiresmat;

Bucura-te, porumbita alba cu blandete incununata;

Bucura-te, Sfanta Preacuvioasa Maica Macrina!

CONDACUL al 5-lea

Iintocmai ca un atlet incercat ti-ai savarsit buna alergare si ai biruit prin sarguinta barbateasca piedicile din cale, dobandind in ceruri de la Domnul Hristos cununa biruinteii; da-ne si noua acum dragoste fierbinte si cainta, inmultind osardia in inimile noastre spre a canta lui Dumnezeu: Aliluia!

ICOSUL al 5-lea

Ne minunam de multimea faptelor tale bune si laudam necontenitele tale osteneli pe care n-ai pregetat a le jertfi cu dragoste pentru Domnul Slavei, primind si darul facerii de minuni prin care cu milostivire ai cercetai pe cei din nevoi. Roaga-te acum si pentru tamaduirea patimilor sufletesti ale celor ce-ti canta tie:

Bucura-te, dor catre Domnul de-a pururi arzator;

Bucura-te, celor lipsiti nelipsit ajutor;

Bucura-te, mijlocitoarea celor credinciosi catre Dumnezeu;

Bucura-te, intarire in nadejde a celor pacatosi;

Bucura-te, sfesnic aprins de razele intelepciunii dumnezeiesti;

Bucura-te, calauzitoare catre lumina imparatiei ceresti;

Bucura-te, blanda ocrotitoare a celor necajiti;

Bucura-te, mir dulce mirositor al curatiei;

Bucura-te, foc mistuitor al patimilor;

Bucura-te, tamaduitoarea durerilor sufletesti;

Bucura-te, vindecatoarea bolilor trupesti;

Bucura-te, ca prin rugaciunile tale linistea sufletului o castigam;

Bucura-te, Sfanta Preacuvioasa Maica Macrina!

CONDACUL al 6-lea

Iubitoare de neagoniseala fiind, din tinerete ai urmat viata monahiceasca, lepadand alaturi de averile pamantesti si obiceiurile lumesti, atragand si pe maica ta Emilia spre viata cea nematerialnica, prin insasi pilda vietuirii tale. Atrage-ne si pe noi din adancul patimilor catre lumina cea nestricacioasa si ne invata sa cantam impreuna cu tine lui Dumnezeu: Aliluia!

ICOSUL al 6-lea

Casa ti-a devenit sihastrie iar slujnicile surori, si averea ta a ajuns in sanurile Bisericii, ajutorand pe cei lipsiti; desfatarile lumesti le-ai lepadat ca pe niste gunoaie si slava cea pamanteasca defaimand-o, te-ai apropiat cu dragoste de cereasca filozofie, dorind a-ti vedea numele scris in Cartea Vietii. Mijloceste aceasta si pentru noi, cei care te laudam asa:

Bucura-te, floare preafrumoasa a monahiilor;

Bucura-te, smirna care ai bineinmiresmat calea nevointelor;

Bucura-te, buna calauzitoare a turmei incredintate tie de Hristos;

Bucura-te, vapaie de rugaciune ce ai luminat calea celor ce ti-au urmat;

Bucura-te, buna chivernisitoare, ca daruindu-ti averile, avutie in cer ti-ai adunat;

Bucura-te, ca toate lepadand, calea virtutii fara piedici ai urmat;

Bucura-te, adanc de intelepciune care cu dragoste obstea ti-ai indrumat;

Bucura-te, piatra de smerenie din care florile monahismului au rasarit;

Bucura-te, ca peste toate virtutile tale, smerenia a stralucit;

Bucura-te, a pustnicelor povatuitoare;

Bucura-te, a patimilor sabie taietoare;

Bucura-te, ca faptele tale cele bune iti sunt acum cununa cereasca preafrumoasa;

Bucura-te, Sfanta Preacuvioasa Maica Macrina!

CONDACUL al 7-lea

Cine va putea lauda dupa vrednicie faptele talerele bune sau cine nu se va minuna de vitejia ta, maica preacuvioasa! Ca ti-ai adapat sufletul din raul dumnezeiestii intelepciuni si ai ajuns in cortul cel minunat unde auzi glasul cel plin de desfatare al cetelor ingeresti si canti impreuna cu ele lui Dumnezeu: Aliluia!

ICOSUL al 7-lea

Te-ai aratat pe pamant vita mult roditoare, fiind inaintea tuturor in castigarea virtutilor, desi in desavarsita smerenie lucrai, necautand slava cea trecatoare, ci marirea cea vesnica in ceruri; indrazneste deci si pentru noi in fata Sfintei Treimi a cere o picatura din dumnezeiasca smerenie spre a topi impietrirea inimilor noastre, ale celor ce-ti cantam asa:

Bucura-te, ca ai avut catre Domnul buna inclinare;

Bucura-te, ca ai cinstit dumnezeirea prin buna lucrare;

Bucura-te, ca intru neclintita nadejde te-ai ostenit;

Bucura-te, vultur ce catre cereasca inaltime te-ai suit;

Bucura-te, ca din izvorul Raiului te-ai adapat;

Bucura-te, ca locas Duhului Sfant te-ai aratat;

Bucura-te, ca pe pamant cu faptele tale bune ai stralucit;

Bucura-te, ca prin vredniciile tale ingerilor te-ai asemuit;

Bucura-te, vas ales al Domnului lisus;

Bucura-te, privighetoare dulce glasuitoare;

Bucura-te, a usilor pocaintei deschizatoare;

Bucura-te, partasa la stralucirea cea dumnezeiasca;

Bucura-te, Sfanta Preacuvioasa Maica Macrina!

CONDACUL al 8-lea

Asa cum aurul curat se lamureste in focul cuptoarelor, si tu te-ai calit in focul ispitelor si al durerilor pe care intaritorul celor din nevointe Ie-a randuit asupra ta, iar la sfarsitul vietii ti-a daruit fata luminoasa si chip dumnezeiesc, aratandu-ne si noua chipul rabdarii in focul ispitelor; pentru aceasta te cinstim strigand lui Dumnezeu: Aliluia!

ICOSUL al 8-lea

Viata ta a fost pilda vie si pentru marele Vasile, caci aflan-du-l pe acesta intors de la inaltele scoli plin de intelepciune si intrecand in aceasta pe cei mai straluciti magistrati, i-ai indreptat catre idealul dragostei dumnezeiesti, incat prin viata si infaptuirile de mai tarziu i-a intrecut pe multi care stralucisera in virtute; pentru aceasta te fericim zicand:

 Bucura-te, a poruncilor Domnului implinitoare;

Bucura-te, catarg luminos pe marea vietii calauzitoare;

Bucura-te, alauta cu dulce glasuire;

Bucura-te, a adunarilor sihastresti stralucire;

Bucura-te, a cuvioaselor cinstita podoaba;

Bucura-te, ca ai deschis calea nevointelor ca o torta stralucitoare;

Bucura-te, ca Marelui Vasile i-ai fost sfatuitoare;

Bucura-te, ca ai limpezit cele dinlauntru ale lui Grigorie prin tainica povatuire;

Bucura-te, a lui Navcratie indrumatoare;

Bucura-te, ca lui Petru i-ai pregatit calea virtutilor;

Bucura-te, stalp de rabdare in casa parintilor;

Bucura-te, ca maicii tale i-ai fost bucurie si odihna batra-netelor;

Bucura-te, Sfanta Preacuvioasa Maica Macrina!

CONDACUL al 9-lea

Podoaba milosteniei dobandind-o, n-ai pregetat a ajuta pe cei slabi, iar acum, impreuna cu fratii tai arhierei, roaga-te pentru noi cei gresiti si lesne alunecatori spre pacate, usureaza impresurarile ispitelor si indeparteaza sagetarile diavolilor, ca izbaviti fiind sa cantam lui Dumnezeu: Aliluia!

ICOSUL al 9-lea

Frumos ti-a rasplatit Domnul ostenelile cu darul tamaduirilor, sieti fiind izbavitoare de neputinta. Tamaduieste dar si ranile constiintei noastre, scoate-ne din intunericul pacatelor si daruieste-ne inima curata si vointa neclintita spre a purta si noi cu bucurie jugul cel bun al lui Hristos si a-ti canta:

Bucura-te, ca ai rugat cu credinta pe Domnul pentru tamaduire;

Bucura-te, ca nu ai cautat la doctorii cei pamantesti alinare;

Bucura-te, ca tina inmuiata de lacrimile rugaciunii ti-a fost lecuire;

Bucura-te, ca semnul Sfintei Cruci ti-a daruit vindecarea cu desavarsire;

Bucura-te, ca mana dreptcredincioasei tale mame pieptul bolnav ti-a insemnat;

Bucura-te, ca, prin rugaciune, copila cea neputincioasa ai vindecat;

Bucura-te, ca pe cei flamanzi saturand, graul l-ai inmultit;

Bucura-te, ca proorocita adevarata te-ai dovedit;

Bucura-te, toiag sprijinitor pentru cei pacatosi;

Bucura-te, platosa impotriva nevazutilor vrajmasi;

Bucura-te, lacrima a caintei care ne deschizi usa Raiului;

Bucura-te, ca ne izbavesti de intristare cu lacrimile tale;

Bucura-te, Sfanta Preacuvioasa Maica Macrina!

CONDACUL al 10-lea

Deasupra firii fiind, ai murit lumii si lucrurilor lumesti si te-ai indreptat catre dragostea cea dumnezeiasca, avand pe Hristos mangaiere tare si nestramutata in lupta impotriva patimilor, si dobandind cununa darurilor te-ai salasluit in camarile ceresti cu fecioarele cele intelepte, pentru care te laudam cantand lui Dumnezeu: Aliluia!

ICOSUL al 10-lea

Cu bucurie ti-ai ridicat crucea pe umeri si ai urmat Domnului, si intarindu-ti slabiciunea trupului cu ravna duhului si supunand mintii furtunile patimilor ai marturisit viata vesnica. Da-ne aducere aminte de moarte si raspuns bun la infricosata Judecata a lui Dumnezeu si noua, celor ce-ti cantam:

Bucura-te, ca ai luat darul nepatimirii;

Bucura-te, ca floarea desavarsirii cu ardoare ai dorit;

Bucura-te, ceea ce cu dulceata desfatarilor nu te-ai amagit;

Bucura-te, ca nu te-ai spaimantat de focul ispitelor;

Bucura-te, ca ai adus credinta, nadejdea si dragostea jertfe bine primite pe altarul Domnului;

Bucura-te, ca te-ai imbracat cu putere cereasca;

Bucura-te, vistierie adanca de cugetare duhovniceasca;

Bucura-te, dorire inflacarata de Domnul lisus Hristos;

Bucura-te, floare a curatiei cu bun miros;

Bucura-te, prealaudata intre fecioare;

Bucura-te, ca te-ai invrednicit de marirea ingereasca;

Bucura-te, bucuria celor ce se grabesc sa te cinsteasca;

Bucura-te, Sfanta Preacuvioasa Maica Macrina!

CONDACUL al 11-lea

Precum Moise a trecut poporul prin mare si l-a calauzit prin pustie asa si tu ai trecut ispitele veacului acestuia si ai dobandit inger calauzitor prin vamile vazduhului pana ai ajuns la desfatarea cea din sanurile ceresti. Usureaza cu rugaciunile tale si trecerea noastra prin marea patimilor si ispitelor vietii, ca sa ajungem curati in Ierusalimul cel ceresc si impreuna cu tine sa cantam lui Dumnezeu: Aliluia!

ICOSUL al 11-lea

Doua scanduri asezate in chipul crucii ti-au slujit drept pat al ultimelor tale nevointe in desavarsita saracie; mantia fratelui tau Grigorie ti-a fost podoaba de ingropare si ai primit din cer, ca o ultima rasplata revarsarea de stralucire cereasca cea intreit luminatoare care ti-a luminat minunat chipul in clipa mortii cand sufletul ti-a alergat vesel in mainile Domnului pentru care te laudam zicand:

Bucura-te, ceea ce covarsesti prin nadejde durerile noastre sufletesti;

Bucura-te, ceea ce ne luminezi mintea spre implinirea voii dumnezeiesti;

Bucura-te, ridicare a celor cazuti;

Bucura-te, primitoarea celor izgoniti;

Bucura-te, a celor suferinzi alinare;

Bucura-te, ca celor din cursele durerii le esti izbavitoare;

Bucura-te, ca ne curatesti de intinaciunea pacatelor cu plansul tau cel curat;

Bucura-te, ca indelung priveghind cugetul ti-ai luminat;

Bucura-te, ca prin dese ajunari sufletul ti-ai hranit;

Bucura-te, ca tamaduiesti orbirea celor ce s-au ratacit;

Bucura-te, ca izgonesti cu rugaciunea mahnirea sufletelor prigonite;

Bucura-te, ca dezlegi impietrirea inimilor noastre nepocaite;

Bucura-te, Sfanta Preacuvioasa Maica Macrina!

CONDACUL al 12-lea

Trecerea ta din viata aceasta pamanteasca la cea cereasca se parea a nu fi lucru omenesc ci ingeresc ca ti-ai pastrat gandul netulburat de suferintele trupului si cugetai la calea cea strabatuta de la inceput pana la sfarsit asteptand cu dumnezeiasca si curata iubire pe Mirele cel mult dorit Caruia cu credinta ii cantai: Aliluia!

ICOSUL al 12-lea

Nimic din cele pamantesti nu te mai putea impiedica de la contemplarea frumusetii Dulcelui lisus catre Care ti-ai atintit privirea si gandul inaltand ultima rugaciune si inger calauzitor spre imparatia Cerurilor cerand de la Dumnezeu. Fii calauzitoare acum si in ceasul mortii si pentru noi cei care slavim pomenirea ta ca sa-ti cantam:

Bucura-te, fierbinte ravnitoare de sfintenie dumnezeiasca;

Bucura-te, pom cu podoaba cereasca;

Bucura-te, ca ai fugit de inselaciunea diavoleasca;

Bucura-te, prinos de jertfa nerapita pentru Domnul;

Bucura-te, ca ai oglindit marirea Tatalui;

Bucura-te, ca ai dorit dragostea Fiului;

Bucura-te, ca te-ai invrednicit sa fii salas Duhului Sfant;

Bucura-te, ca frumos ti-ai savarsit calatoria vietii pe pamant;

Bucura-te, cheie deschizatoare a portilor imparatiei Ceresti;

Bucura-te, ca de lumina cereasca chipul ti-a stralucit;

Bucura-te, ca preaimpodobita cununa ai primit;

Bucura-te, ca acum dantuiesti cu cetele cele ceresti;

Bucura-te, Sfanta Preacuvioasa Maica Macrina!

CONDACUL al 13-lea

O, preainteleapta si mult laudata Sfanta Macrina, se ingreuiaza limba spunand adancul rautatilor in care am cazut, se intuneca mintea gandind la neputintele firii noastre; ci tu, ca o milostiva, primind aceasta putina rugaciune, mijloceste pentru noi ca dobandind inima curata, credinta neclintita si dragoste fierbinte sa implinim voia lui Dumnezeu si, ridicati din robia pacatelor, mantuiti fiind sa cantam: Aliluia!

(de trei ori)

Dupa aceea se zic Icosul 1si Condacul 1. Si se face otpustul.

